ডোসাফ
ডোসাফ ( রুশ: ДОСААФ > ) হলো, পুরো নাম স্বেচ্ছাসেবক সোসাইটি ফর কোঅপারেশন উইথ আর্মি, এভিয়েশন এবং নেভি ( রুশ: Добровольное общество содействия армии, авиации и флоту ), সোভিয়েত ইউনিয়নের একটি আধাসামরিক ক্রীড়া সংস্থা ছিল। যা মূলত অস্ত্র, অটোমোবাইল এবং বিমান চালনার সাথে জড়িত। সমিতিটি ১৯৭২ সালে ওসোআভিয়াখিম হিসাবে প্রতিষ্ঠিত হয়েছিল এবং ১৯৫১ থেকে ১৯৯১ সাল পর্যন্ত ডোসাফ নামে পরিচিত ছিল। সোভিয়েত-পরবর্তী কিছু প্রজাতন্ত্রে সংস্থাটি চালু ছিল। যেমন রাশিয়া এবং বেলারুশে। যদিও এগুলো একটি ভিন্ন নামে ব্যবহার হত। উদাহরণস্বরূপ ইউক্রেনে এর নাম হল "ইউক্রেনের প্রতিরক্ষায় সহায়তার সোসাইটি"। রাশিয়ায় এটি রাশিয়ান ডিফেন্স স্পোর্টস-টেকনিক্যাল অর্গানাইজেশন বা রোসটো (ROSTO। রুশ: Российская оборонная спортивно-техническая организация – РОСТО হিসাবে ডিসেম্বর ১৯৯১ সালে সংস্কার করা হয়। ) ২০০৯ সালের ডিসেম্বরে, রোসটো এর নাম পরিবর্তন করে ডোসাফ রাশিয়া রাখা হয়। বেলারুশের জন্য, ডোসাফ (বেলারুশ) রাখা হয়। সমাজের উল্লিখিত লক্ষ্য ছিল "জনসংখ্যার দেশপ্রেমিক লালন-পালন এবং মাতৃভূমির প্রতিরক্ষার জন্য প্রস্তুত করা"। এটি অর্জনের উপায়গুলির মধ্যে ছিল আধাসামরিক ক্রীড়ার বিকাশ। প্রাথমিকভাবে একটি গুরুত্বপূর্ণ লক্ষ্য ছিল যে সোভিয়েত সশস্ত্র বাহিনীর আর্থিক সহায়তা করা। একই সময়ে সাধারণ ক্রীড়াগুলিকে ডোসাফ সুবিধাগুলির কাঠামোর মধ্যে সমর্থন করা হয়েছিল। যেমন স্পোর্টস হল, স্টেডিয়াম, সুইমিং পুল, জিমনেসিয়াম এবং অন্যান্য।